CELEX: 22020D0335
Language: hu
Date: 2019-12-13 00:00:00
Title: Az EGT Vegyes Bizottság 317/2019 határozata (2019. december 13.) az Európai Gazdasági Térségről szóló megállapodás XIII. mellékletének (Közlekedés) módosításáról [2020/335]

5.3.2020   
               
               
                  HU
               
               
                  Az Európai Unió Hivatalos Lapja
               
               
                  L 68/72
               
            
         AZ EGT VEGYES BIZOTTSÁG 317/2019 HATÁROZATA
         (2019. december 13.)
         az Európai Gazdasági Térségről szóló megállapodás XIII. mellékletének (Közlekedés) módosításáról [2020/335]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A légiforgalmi szolgáltatási (ATM) hálózati funkciók végrehajtására vonatkozó részletes szabályok megállapításáról és a 677/2011/EU bizottsági rendelet hatályon kívül helyezéséről szóló, 2019. január 24-i (EU) 2019/123 bizottsági végrehajtási rendeletet (1) bele kell foglalni az EGT-megállapodásba.
                  
               
                     (2)
                  
                  
                     Az (EU) 2019/123 végrehajtási rendelet hatályon kívül helyezi az EGT-megállapodásba foglalt 677/2011/EU bizottsági rendeletet (2), amelyet ezért el kell hagyni az EGT-megállapodásból.
                  
               
                     (3)
                  
                  
                     Az EGT-megállapodás XIII. mellékletét ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás XIII. melléklete a következőképpen módosul:
            
                        1.
                     
                     
                        Az EGT-megállapodás XIII. melléklete a 66xi. pont ((EU) 2019/903 bizottsági végrehajtási határozat) után a következő ponttal egészül ki:
                        
                                    „66xj.
                                 
                                 
                                    
                                       32019 R 0123: A Bizottság (EU) 2019/123 végrehajtási rendelete (2019. január 24.) a légiforgalmi szolgáltatási (ATM) hálózati funkciók végrehajtására vonatkozó részletes szabályok megállapításáról és a 677/2011/EU bizottsági rendelet hatályon kívül helyezéséről (HL L 28., 2019.1.31., 1. o.).
                                    A végrehajtási rendelet rendelkezései e megállapodás alkalmazásában a következő kiigazításokkal értendők:
                                    
                                                a)
                                             
                                             
                                                A megállapodás 1. jegyzőkönyvének rendelkezéseitől eltérve, a »tagállam(ok)« kifejezés, a végrehajtási rendeletbeli értelmezésen túlmenően, az EFTA-államokat is magában foglalja.
                                             
                                          
                                                b)
                                             
                                             
                                                Az EFTA-államok tekintetében a »hálózatkezelő« kifejezés az EFTA-államok Állandó Bizottsága által kinevezett hálózatkezelőre utal.
                                             
                                          
                                                c)
                                             
                                             
                                                Az EFTA-államok tekintetében a »teljesítmény-felülvizsgálati szerv« kifejezés az EFTA-államok Állandó Bizottsága által kinevezett teljesítmény-felülvizsgálati szervre utal.
                                             
                                          
                                                d)
                                             
                                             
                                                A 4. cikk (1) bekezdésében, az EFTA-államok tekintetében a »az 549/2004/EK rendelet 5. cikkének (2) bekezdésével összhangban elfogadott bizottsági határozat« szövegrész helyébe »az EFTA-államok Állandó Bizottságának határozata« lép.
                                             
                                          
                                                e)
                                             
                                             
                                                Az 5. cikkben az EFTA-államok tekintetében a »Bizottság« szó helyébe »az EFTA-államok Állandó Bizottsága« lép.
                                             
                                          
                                                f)
                                             
                                             
                                                A 6. cikkben az EFTA-államok tekintetében a »Bizottság« szó helyébe »az EFTA-államok Állandó Bizottsága« lép.
                                             
                                          
                                                g)
                                             
                                             
                                                A 7. cikk (3) bekezdésének k) pontjában a »Bizottságnak« szót követően »az EFTA-államok Állandó Bizottságának, az EFTA Felügyeleti Hatóságnak« szövegrészt kell beilleszteni.
                                             
                                          
                                                h)
                                             
                                             
                                                A 7. cikk (4) bekezdésében a »Bizottság« szót követően »az EFTA-államok Állandó Bizottsága, az EFTA Felügyeleti Hatóság« szövegrészt kell beilleszteni.
                                             
                                          
                                                i)
                                             
                                             
                                                A 18. cikk (4) bekezdésének b) pontjában a »Bizottság« szót követően az »és az EFTA Felügyeleti Hatóság egy képviselője« szövegrészt kell beilleszteni.
                                             
                                          
                                                j)
                                             
                                             
                                                A 19. cikk (2) bekezdésében az első albekezdés a következő ponttal egészül ki:
                                                
                                                            »j)
                                                         
                                                         
                                                            az EFTA-államok Állandó Bizottságának elnökségét betöltő EFTA-állam«.
                                                         
                                                      
                                          
                                                k)
                                             
                                             
                                                A 22. cikk (3) bekezdésének első mondatában a »Bizottsághoz« szót követően »az EFTA-államok Állandó Bizottságához, az EFTA Felügyeleti Hatósághoz« szavakat kell beilleszteni.
                                             
                                          
                                                l)
                                             
                                             
                                                A 23. cikk első mondatában a »Bizottság« szó helyébe az EFTA-államok tekintetében az »EFTA Felügyeleti Hatóság« lép.”.
                                             
                                          
                              
                  
                        2.
                     
                     
                        A 66wn. pont (677/2011/EU bizottsági rendelet) szövegét el kell hagyni.
                     
                  
         
            2. cikk
            Az (EU) 2019/123 végrehajtási rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2019. december 14-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2019. december 13-án.
            
               
                  az EGT Vegyes Bizottság részéről
               
               
                  az elnök
               
               Gunnar PÁLSSON
            
         
         
            (1)  HL L 28., 2019.1.31., 1. o.
         
            (2)  HL L 185., 2011.7.15., 1. o.
         
            (*1)  Alkotmányos követelmények fennállását nem jelezték.